Dilecta in Christo ancilla mea nomine Joanna. Ego inquid Volfledus et uxor sua Teudrada advenit nobis voluntas bona et recogitavi Dei timorem et illud profeticum qui ait: dimitte et dimittemini, et omne onus disrumpe; idcirco, ego et pius domnus, pro peccatis nostris minuendis et eterna retribucione, ut quandoquidem in futurum presentare dignaretur, ob hanc ancillam nostram nomine Johannam dimittimus eam liberam et universum, sicut lex nostra est, absolvimus servicium, ea vero firmitate ut quam postmodum a nulli heredum vel proheredum nostrorum nemini quicquam debeat plenitus servitutis, nec libertatis gratiam, nec nullo onus patrocinatus, nisi ad sanctum Stephanum annis singulis festivitate sancti Stephani denarios II persolvat. Et si de ipso censo negligens aut tarda apparueris, cum fide facta in duplum restauratus, peculiare vero quod habes aut adquirere potueris censum habeas ad faciendum quod volueris. Et si aliqua agnacio ex te nata vel procreata fuerit, in ipsa ingenuitate permaneat sicut ex tu. Defensionem vero non aliter tibi affirmo, nisi ad sanctum Stephanum vel sui rectores et ad nemine sit tibi contradicendum sed facies de te in omnibus quicquid tibi placuerit atque expedit fatiendi. Et hec ingenuitas firma omni tempore atque stabilis permaneat, stipulatione subnixa. Actum Divion castrum. Signum Wulfredo et uxoris sue Theudrade qui hanc ingenuitatem pro remedio animarum suarum fieri et firmari rogaverunt. Signum Ailbert qui consensit. Signum Robalt et signum Aldoino. Signum Agrimo. Signum Acart. Signum Widoni. Signum Clemente. Ego Hebeltus levita scripsi atque subscripsi. Datum die Dominico in mense Febroario anno primo regnante Odone rege.